09/11/2020 | Administración LocalMunicipal
Rianxo
Tesourería - Recadación
Elevación a definitivo do acordo de delegación na Deputación Provincial da Coruña de competencias.

Transcorrido o prazo de exposición ao público do acordo adoptado polo pleno do Concello de Rianxo polo que se aprobou inicialmente a delegación na Deputación Provincial da Coruña da instrución e recadación dos expedientes sancionadores de tráfico, e da xestión, inspección e recadación da taxa polas utilizacións privativas ou aproveitamentos especiais constituídos no solo, subsolos ou voos das vías públicas, a favor de empresas explotadoras de servizos de subministración de interese xeral (BOP num.106, de 13 de xullo), sen que se presentase reclamación algunha, dito acordo queda elevado automaticamente a definitivo: “Primeiro. Acordo adoptado polo Pleno sobre a delegación na Deputación Provincial da Coruña das competencias necesarias para: - A instrución dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria, así como para a súa recadación tanto en período voluntario como executivo. - A xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolos ou voos das vías públicas, a favor de empresas explotadoras de servizos de subministración de interese xeral. Todo o anterior, con adhesión particular e expresa ás Bases para a prestación de servizos en materia de sancións por infracción das normas de tráfico, circulación de vehículos a motor e seguridade viaria e da taxa pola utilización privativa ou aproveitamentos especiais aos concellos que non teñan delegada a xestión tributaria e a recadación dos impostos municipais obrigatorios publicadas no BOP núm.221 de data 21 de novembro de 2011. Segundo: Someter o acordo a información pública mediante publicación no taboleiro de edictos do Concello, no BOP e nun dos periódicos de maior tirada da provincia. Terceiro: De non presentarse reclamacións no prazo de exposición pública, a modificación proposta considerarase definitivamente aprobada. Cuarto.- Comunicación do acordo á Deputación. Quinto.- Publicación de ambos acordos (de delegación e aceptación) no Boletín Oficial da Provincia e no Diario Oficial de Galicia, para o seu xeral coñecemento.” Contra este acordo, que pon fin á vía administrativa, e de conformidade co disposto nos artigos 123 e 124 da Lei 39/2015, do 1 de outubro, e 8, 45 e 46 da Lei 29/1998, do 13 de xullo, poderá interpoñer, con carácter potestativo, recurso de reposición ante o mesmo órgano que ditou o acto recorrido, no prazo dun mes, a contar desde o día seguinte ao da publicación do acordo. En caso de desestimación presunta deste recurso poderá interpoñer recurso contencioso-administrativo perante o xulgado do Contencioso Administrativo da Coruña, no prazo de seis meses, a contar desde o día seguinte ao da desestimación presunta. Así mesmo, poderá interpoñer recurso contencioso-administrativo perante o xulgado do Contencioso Administrativo da Coruña, dentro do prazo de dous meses, contados desde o día seguinte ao da publicación do acordo. En caso de optar polo recurso potestativo de reposición non se poderá interpoñer o recurso contencioso-administrativo ata que aquel se resolva expresamente ou se produza a súa desestimación por silencio administrativo. Todo iso sen prexuízo de calquera outro recurso ou acción que estime procedente. En Rianxo a 4 de novembro de 2020. O Alcalde Adolfo Muíños Sánchez.